Han understreger også, at 'Fimbul' ikke er blevet til med griske bagtanker om hurtige penge i en verden, der er besat af nordisk mytologi.

- Vi har ikke lavet et vikingespil for at tappe ind i tiden. Vi har gjort det, fordi vi havde en oprigtig interesse for vikingetiden og det historiske perspektiv. Vi ville se, om vi kunne gøre vores egen fascination af tiden interessant i et spil, siger han.

En årelang passion

Jacob Honoré gik sammen med sine kollegaer Søren Jepsen og Bo Daugaard i 2014 for at udvikle ’Fimbul’.

- Vi havde lavet et spil, der hed 'Angry Viking' for ti år siden, lige da iPhonen kom. Og det var da meget sjovt, men det var ikke dét vikingespil, vi virkelig havde tænkt os, siger Jacob Honoré, der i med sine to kollegaer i 2014 så kastede sig ud i det, der skulle blive til 'Fimbul.